Ioan Nicolae se va prezenta astăzi la sediul DNA pentru a fi audiat în noul dosar în care este acuzat de inginerii financiare, mai exact evaziune fiscală şi spălare de bani.

Oamenii legii au efectuat, ieri, desinderi la sediul social şi punctele de lucru INTERAGRO, compania controlată de miliardar, dar şi la locuinţele acestuia.

Percheziţiile au constat în găsirea si ridicarea de documente care vor constitui probe în noul dosar, care îl vizează pe omul de afaceri, în care acesta este acuzat de infracţiuni de corupţie şi economice.

Surse din cadrul anchetei susţin că prejudiciul depăşeşte două milioane de euro.

Faptele s-ar fi întâmplat în perioada 2008-2009.

Percheziţiile au avut loc în 11 locaţii din Bucureşti şi judeţele Teleorman şi Prahova, reprezentând sediile unor societăţi comerciale şi domiciliile unor persoane fizice.

Cel mai bogat român, miliardarul Ioan Niculae, patronul echipei Astra Giurgiu, a fost condamnat la doi ani și șase luni de închisoare cu executare, de Curtea de Apel București, în dosarul în care este acuzat de procurorii DNA că ar fi finanțat ilegal campania electorală a președintelui PSRO, Mircea Geoană, în 2009, când a candidat la preșidenția României. În același dosar a fost condamnat și fostul președinte al CJ Brăila, Gheorghe Bunea Stancu, la trei ani de închisoare cu executare.

Au fost condamnaţi, totodată, în acelaşi dosar, Gheorghe Teodorescu (acționar al SC Insomar SRL) și Viorel Bărac (director al SC Interagro SA) la 2 ani și 6 luni închisoare cu executare, Curtea de Apel admițând, astfel, apelul DNA, după ce, în primă instanță, Judecatoria Sectorului 1 hotărâse, în 20 noiembrie 2013, achitarea celor patru.